b'\n_START_ARTICLE_\nThe Girl Who Was... Death\n_START_SECTION_\nOzadje\n_START_PARAGRAPH_\nNaslov albuma je bil vzet iz kultne britanske televizijske serije, The Prisoner (ki je izhajala od 29. septembra 1967 do 1. februarja 1968), natan\xc4\x8dneje, iz 15. epizode. V tej epizodi je nastopil lik dekleta po imenu Sonia, ki so jo klicali "Death". Justine Lord, igralka, ki je v seriji upodobila lik, je kot Sonia upodobljena tudi na naslovnici albuma._NEWLINE_V prvi izdaji je bilo natisnjenih 1200 izvodov albuma na CD-ju in 500 izvodov v obliki vinilne plo\xc5\xa1\xc4\x8de. Vsak izvod je vseboval ro\xc4\x8dno izdelane vlo\xc5\xbeke.\n_START_SECTION_\nPromocija\n_START_PARAGRAPH_\n22. decembra 1988 je skupina prvi\xc4\x8d igrala material z albuma The Girl Who Was... Death v KUD France Pre\xc5\xa1eren v Ljubljani. Obiskovalci koncerta so prejeli izvode albuma na kaseti._NEWLINE_4. marca 1989 (ob natisu 500 izvodov albuma) je imela skupina drugi koncert. Na koncertu so obiskovalci prejeli 150 izmed 500 natisnjenih izvodov. Vsak izvod je vseboval ro\xc4\x8dno izdelan vlo\xc5\xbeek, ki ga je ustvaril Mr. Doctor osebno, nekatera besedila naj bi bila celo napisana z njegovo krvjo. Preostalih 350 izvodov je dal Mr. Doctor uni\xc4\x8diti.'